Thor Bekeng

Thor Bekeng (1905 - 1977) var en norsk offiser og politiker (Nasjonal Samling) som under krigen ble innsatt som fylkesmann i Finnmark. 

Han ble født i Kongsberg og var sønn av samlagsbestyrer Sigvard Bekeng og Marthe f. Bratvold. Etter latinartium som privatist i 1924 tok han Krigsskolens nederste avdeling på et år, og ble offiser av lavere grad. Han ble sendt til Chile for Forsvarsdepartementet i 1926–27, men studerte også jus og var ferdig med cand.jur.-graden i 1930. Han skal ha praktisert jus i kortere tid i Sande i Vestfold. I 1933 giftet han seg med Herborg (pikenavn Holmeset) (1905-1993)Digitalarkivet Herborg Aslaug Bekeng - digitalarkivet.no og slo seg ned i Kirkenes som overrettssakfører. 

Han meldte seg inn i Nasjonal Samling i 1935. og var Nasjonal Samlings toppkandidat i Finnmark ved stortingsvalget året etter, uten å bli valgt. 

Ved det tyske angrepet på Norge i april 1940 var Bekeng vernepliktig offiser og tjenestegjorde som nøytralitetsvakt, men skal ha blitt internert fra 12. eller 13. april til 7. juni 1940 for «sin tyskvennlige innstilling». Han ble konstituert som fylkeskontorsjef i Troms an NS-myndighetene i januar 1941. I april samme år ble han tilsatt som fylkeskontorsjef i Finnmark. Han ble innsatt som fylkesmann i Finnmark den 14. juni 1941, etter at hans forgjenger Hans Julius Gabrielsen var blitt arrestert av okkupasjonsmyndighetene. Han var fylkesmann til 1944 da Johan Andreas Lippestad overtok.worldstatesmen.com, Norwegian Counties. Besøkt 25. oktober 2015.  

Under landssvikoppgjøret i 1947 ble Bekeng dømt til 15 års straffarbeid og rettighetstap. I tillegg fikk han inndratt  som han hadde mottatt i lønn som fylkesmann, samt at han måtte betale  som han som fylkesmann hadde bevilget til nazistiske formål.

Etter krigen bosatte han seg på Lysaker i Bærum. Han døde i 1977.

 Referanser 

Kategori:NS-politikere
Kategori:Fylkesmenn i Finnmark
Kategori:Medlemmer av Nasjonal Samling
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen
Kategori:Personer fra Kongsberg kommune